Bolesť semenníky
Dobrý deň, Chcel by som sa Vás opýtať že v sobotu ma veľmi boleli semenníky ľavé tak som si dal Liek Algifen Neo tak ma potom prestalo bolieť? Vedeli by Ste mi povedať prečo je to tak keď ma začnú bolieť alebo penis dnuka dám si liek a ma prestane bolieť, lebo Ja si dávam len podľa bolesti.

Ďakujem
Dobrý deň,
ďakujeme za Vašu otázku.
ALGIFEN NEO je kombinovaný liek. Obsahuje liečivá metamizol (vo forme sodnej soli) a pitofenón (vo forme chloridu). Patrí do skupiny liekov, ktoré tlmia bolesť a kŕče – metamizol tlmí bolesť, pitofenón tlmí kŕče hladkého svalstva. Účinok zvyčajne nastupuje do 15 minút a trvá minimálne 4 hodiny.
ALGIFEN NEO sa užíva pri kŕčovitých bolestiach v oblasti brucha (žalúdok, črevá, žlčové a močové cesty), pri bolestivej menštruácii, migréne a bolesti zubov. Príčinu bolesti je však možné určiť len na základe lekárskeho vyšetrenia.
Prajem pekný zvyšok dňa.
S pozdravom
PharmDr. Veronika Kiabová